CELEX: 32009R0490
Language: ro
Date: 2009-06-10 00:00:00
Title: Regulamentul (CE) nr. 490/2009 al Comisiei din 10 iunie 2009 de modificare pentru a 107-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama bin Laden, cu rețeaua Al-Qaida și cu talibanii

11.6.2009   
            
            
               RO
            
            
               Jurnalul Oficial al Uniunii Europene
            
            
               L 148/12
            
         
      REGULAMENTUL (CE) NR. 490/2009 AL COMISIEI
   
   din 10 iunie 2009
   de modificare pentru a 107-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama bin Laden, cu rețeaua Al-Qaida și cu talibanii
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama bin Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1) și, în special, articolul 7 alineatul (1) prima liniuță,
   întrucât:
   
               (1)
            
            
               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice, în conformitate cu regulamentul menționat anterior.
            
         
               (2)
            
            
               La data de 27 mai 2009, Comitetul pentru sancțiuni al Consiliului de Securitate al Organizației Națiunilor Unite a decis să modifice lista persoanelor fizice și juridice, grupurilor și entităților cărora ar trebui să li se aplice înghețarea fondurilor și a resurselor economice, prin adăugarea unei persoane fizice pe listă, date fiind informațiile cu privire la asocierea acesteia cu Al-Qaida. Comitetul pentru sancțiuni a înaintat expunerea de motive privind această decizie de înscriere pe listă.
            
         
               (3)
            
            
               Anexa I ar trebui modificată în consecință.
            
         
               (4)
            
            
               Pentru a se garanta eficacitatea măsurilor prevăzute în prezentul regulament, acesta trebuie să intre în vigoare imediat.
            
         
               (5)
            
            
               Întrucât, în cazul persoanei fizice în cauză, lista ONU nu indică adresa actuală a acesteia, ar trebui publicată o comunicare în Jurnalul Oficial, astfel încât persoana respectivă să poată contacta Comisia și, ulterior, Comisia să poată comunica acelei persoane motivele care stau la baza prezentului regulament, să îi poată oferi posibilitatea de a transmite observații privind aceste motive și de a revizui prezentul regulament în funcție de observațiile și eventualele informații suplimentare,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării sale în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 iunie 2009.
      
         
            Pentru Comisie
         
         Eneko LANDÁBURU
         
         
            Director general pentru relații externe
         
      
   
   
      (1)  JO L 139, 29.5.2002, p. 9.
   
      ANEXĂ
      Anexa I la Regulamentul (CE) nr. 881/2002 se modifică după cum urmează:
      La titlul „Persoane fizice” se adaugă următoarea mențiune:
      
         „Bekkay Harrach [alias (a) Abu Talha al Maghrabi, (b) al Hafidh Abu Talha der Deutsche («al Hafidh Abu Talha Germanul»)]. Data nașterii: 4.9.1977. Locul nașterii: Berkane, Maroc. Cetățenie: germană. Pașaport nr. 5208116575 (pașaport german eliberat în Bonn, Germania, valabil până la 7.9.2013). Număr național de identificare: (a) 5209243072 [carte de identitate națională germană (Bundespersonalausweis), eliberată în Bonn, Germania, valabilă până la 7.9.2013; (b) J17001W6Z12 (permis de conducere german, eliberat în Bonn, Germania). Data desemnării menționată la articolul 2a alineatul (4) litera (b): 27.5.2009. Alte informații: se crede că se află în zona de frontieră Afganistan/Pakistan din aprilie 2009.”